|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** | **Nr. GND/2025/133** |
|  | **(protokols Nr.6; 56.p.)** |

**Par amatu savienošanas atļauju Līgai Icei**

Adresāts: **Līga Ice,** Gulbenes novada pašvaldības administratīvās komisijas locekle.

Gulbenes novada pašvaldībā 2025.gada 30.janvārī saņemts Līgas Ices 2025.gada 30.janvāra iesniegums (Gulbenes novada pašvaldībā reģistrēts ar Nr.GND/7.18/25/1), kurā lūgts atļaut savienot Gulbenes novada pašvaldības administratīvās komisijas locekles amatu ar biedrības “Latvijas Kognitīvi biheiviorālās terapijas asociācija” Multimodālās agrīnās intervences programmas STOP 4-7 koordinatora amatu, kas paredz veikt šādus pienākumus: koordinēt STOP 4-7 īstenošanu, telpu un to iekārtojuma, kancelejas un higiēnas materiālu nodrošināšana STOP 4-7 īstenošanai, materiāltehniskās bāzes saņemšana no biedrības, tās uzglabāšana un nodošana STOP 4-7 īstenotājiem, STOP 4-7 dalībnieku pieteikumu pieņemšana un nodošana atlasei psihologam, kurš piedalās STOP 4-7 īstenošanā, novērtējuma anketu ievākšana no grupas dalībniekiem (bērniem un vecākiem/ likumīgajiem pārstāvjiem) pirms un pēc intervences, atbalsta sniegšana STOP 4-7 īstenotājiem, lai iespējami sekmīgi organizētu intervences, sadarbības un informācijas plūsmas starp biedrību un pašvaldības STOP 4-7 īstenotājiem-speciālistiem un brīvprātīgajiem nodrošināšana, darba laika uzskaites tabeļu par īstenotajām intervencēm sagatavošana un noteiktajā termiņā nosūtīšana biedrībai, STOP 4-7 īstenošanas laikā no 2025.gada februāra līdz 2029.gada novembrim.

Izskatot Līgas Ices iesniegumu, konstatēts:

Saskaņā ar Gulbenes novada pašvaldības domes 2024.gada 12.marta lēmumu Nr. GND/2024/108 “Par izmaiņām Gulbenes novada pašvaldības Administratīvās komisijas sastāvā” (protokols Nr.11;91.p) Līga Ice ir apstiprināta Gulbenes novada pašvaldības administratīvās komisijas locekļa amatā.

Saskaņā ar Gulbenes novada pašvaldības domes 2024.gada 28.novembra lēmumu Nr. GND/2024/740 “Par izmaiņām Gulbenes novada Bērnu tiesību aizsardzības sadarbības grupas sastāvā” (protokols Nr.21;56.p) Līgai Icei ir atļauts savstarpēji savienot šādus amatus pašvaldībā – Gulbenes novada Izglītības pārvaldes izglītības darba speciālista, Gulbenes novada pašvaldības administratīvās komisijas locekļa un Gulbenes novada Bērnu tiesību aizsardzības sadarbības grupaslocekļa amatus.

Pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, Gulbenes novada pašvaldības administratīvās komisijas loceklis uzskatāms par valsts amatpersonu.

Likuma “Par interešu konflikta novēršanu valsts amatpersonu darbībā” 6.pantā ir noteikti vispārējie valsts amatpersonas amata savienošanas ierobežojumi. Saskaņā ar minētā likuma 6.panta pirmo daļu valsts amatpersonai ir atļauts savienot valsts amatpersonas amatu ar citu amatu, uzņēmuma līguma vai pilnvarojuma izpildi, vai saimniecisko darbību individuālā komersanta statusā, vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu "Par iedzīvotāju ienākuma nodokli", ja šajā likumā vai citā normatīvajā aktā nav paredzēti valsts amatpersonas amata savienošanas ierobežojumi.Saskaņā ar minētā likuma 6.panta otro daļu, ja likumā nav noteikti stingrāki ierobežojumi, valsts amatpersonai, ievērojot šā likuma 7. panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Par šajā daļā minētajiem amatiem nav uzskatāms pedagoga, zinātnieka, ārsta, veterinārārsta, profesionāla sportista un radošais darbs. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Saskaņā ar likuma “Par interešu konflikta novēršanu valsts amatpersonu darbībā” 1.panta 5.punktu interešu konflikts ir situācija, kurā valsts amatpersonai, pildot valsts amatpersonas amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas amatu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Savukārt speciālie valsts amatpersonas amata savienošanas ierobežojumi noteikti likuma „Par interešu konflikta novēršanu valsts amatpersonu darbībā” 7.pantā. Likuma „Par interešu konflikta novēršanu valsts amatpersonu darbībā” 7.panta sestās daļas 2.punkts nosaka, ka šā likuma 4.panta otrajā daļā minētā amatpersona, kurai šajā pantā vai citā likumā nav noteikti īpaši amata savienošanas nosacījumi, var savienot valsts amatpersonas amatu ar citu amatu, ja šī savienošana nerada interešu konfliktu un ir saņemta attiecīgās publiskas personas institūcijas vadītāja vai viņa pilnvarotas personas rakstveida atļauja.

Saskaņā ar likuma “Par interešu konflikta novēršanu valsts amatpersonu darbībā” 8.1 panta trešo daļu valsts amatpersona, kura vēlas savienot valsts amatpersonas amatu ar citu amatu, un šāda amatu savienošana ir pieļaujama, saņemot amatpersonas (institūcijas) rakstveida atļauju, pirms amatu savienošanas (uzņēmuma līguma noslēgšanas vai pilnvarojuma uzņemšanās) uzsākšanas rakstveidā iesniedz minētajai amatpersonai (institūcijai) lūgumu atļaut savienot valsts amatpersonas amatu ar citu amatu.

Saskaņā ar likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu šajā likumā noteiktajos gadījumos valsts amatpersonai (institūcijai), saņemot šā panta pirmajā, otrajā vai trešajā daļā minēto lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, un mēneša laikā pieņemt lēmumu par atļaujas izsniegšanu vai atteikšanos izsniegt atļauju amatu savienošanai. Likuma „Par interešu konflikta novēršanu valsts amatpersonu darbībā” 8.1 panta septītā daļa nosaka, ka lēmumu par atteikšanos izsniegt atļauju vai atļaujas izsniegšanu amatu savienošanai pieņem un noformē Administratīvā procesa likumā noteiktajā kārtībā; lēmumu atļaut savienot valsts amatpersonas amatu ar citu amatu var noformēt arī rezolūcijas veidā, izņemot gadījumu, kad atļauju amatu savienošanai lūdz šā likuma 7.panta trešajā, ceturtajā, 4.1 vai piektajā daļā minētā amatpersona; lēmumu reģistrācijas kārtību nosaka institūcijas vadītājs.

Saskaņā ar Gulbenes novada pašvaldības domes 2022.gada 29.decembra noteikumu Nr.GND/IEK/2022/47 “Amatu savienošanas atļaujas izsniegšanas kārtība Gulbenes novada pašvaldībā” 15.1.apakšpunktu lēmumu par atļaujas izsniegšanu vai atteikšanos izsniegt atļauju amatu savienošanai pieņem dome par domes priekšsēdētāju, domes priekšsēdētāja vietnieku, pašvaldības izpilddirektoru, pilsētas vai pagastu pārvaldes vadītājiem, pašvaldības iestāžu vadītājiem, domes izveidoto komisiju locekļiem.

Izvērtējot konstatētos faktiskos apstākļus, secināms, ka Gulbenes novada pašvaldības administratīvās komisijas locekļa un biedrības “Latvijas Kognitīvi biheiviorālās terapijas asociācija” Multimodālās agrīnās intervences programmas STOP 4-7 koordinatora amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Atbilstoši likuma “Par interešu konflikta novēršanu valsts amatpersonu darbībā” vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz doto atļauju savienot amatus, Līgai Icei ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot iepriekš minētos amatus, pastāv iespēja, ka viņa var nonākt interešu konflikta situācijā.

Ņemot vērā Gulbenes novada pašvaldības domes 2022.gada 29.decembra noteikumos Nr.GND/IEK/2022/47 “Amatu savienošanas atļaujas izsniegšanas kārtība Gulbenes novada pašvaldībā” noteikto kārtību un pamatojoties uz Pašvaldību likuma 10. panta pirmās daļas 21.punktu, likuma “Par interešu konflikta novēršanu valsts amatpersonu darbībā” 4.panta otro daļu un 7.panta sestās daļas 2.punktu, 6.panta pirmo un otro daļu, 8.1 panta trešo daļu, piektās daļas 1. un 2.punktu, septīto daļu, Administratīvā procesa likuma 67.pantu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATĻAUT Līgai Icei, savienot Gulbenes novada pašvaldības administratīvās komisijas locekļa amatu ar biedrības “Latvijas kognitīvi biheiviorālās terapijas asociācija” Multimodālās agrīnās intervences programmas STOP 4-7 koordinatora amatu.

2. Persona nevar paļauties uz to, ka šī atļauja vienmēr būs spēkā. Atbilstoši “Par interešu konflikta novēršanu valsts amatpersonu darbībā” 8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Personai savas kompetences ietvaros ir pienākums rakstiski informēt Gulbenes novada pašvaldības domi, ja mainījušies tiesiskie vai faktiskie apstākļi, kas ir par pamatu šā lēmuma izdošanai un varētu nepieļaut turpmāku amatu savienošanu.

3. Lēmums stājas spēkā tā pieņemšanas brīdī.

4. Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses.

Gulbenes novada pašvaldības domes priekšsēdētājs A.Caunītis